### Sentralstyret:

#### Arbeidsutvalget:

**Leder: Kirsti Bergstø, Akershus**

Kirsti Bergstø er 41 år, fra Nesseby, og bor i dag i Nittedal. og er utdannet barnevernspedagog. Kirsti var leder i Sosialistisk Ungdom (SU) 2006–2008, etter å ha vært medlem av SUs sentralstyret siden 2002. Hun har vært nestleder i SV siden 2017. Hun sitter på Stortinget (arbeid og sosialkomiteen) for Akershus fra 2021- 2025, og satt også på Stortinget for Finnmark fra 2013-2017.

**Nestleder: Torgeir Knag Fylkesnes, Troms**

Torgeir Knag Fylkesnes er 47 år gammel og fra Tromsø. Han har hovedfag i filosofi, og bla vært kommunikasjonssjef i Teknologirådet, og vært ansatt i SV. Torgeir har vært nestleder i SV siden 2019. Han har sittet på Stortinget (kontroll og konstitusjonskomiteen og næringskomiteen) for Troms fylke siden 2013, og ble valgt inn for Troms valgkrets i 2021.

**Nestleder: Delt innstilling**

Et flertall på fire innstiller på **Lars Haltbrekken, Trøndelag** (Heldal, Arneberg, Michelsen og Pasovic)

Lars Haltbrekken er 51 år og fra Trondheim. Han har vært innvalgt på Stortinget siden 2017 og sitter i Energi- og miljøkomiteen. Han var leder av Natur og Ungdom fra 1995-1996, og Norges Naturvernforbund fra 2005 til 2016.

Et mindretall på tre innstiller på **Marian Hussein, Oslo** (Skogholt, Kvifte Andresen og Hammer)

Marian Hussein er 36 år og fra Somalia og Stovner. Hun har bakgrunn som vernepleier, og jobbet bla på NAV og i barnevernstjenesten. Marian ble valgt inn som stortingsrepresentant for Oslo ved stortingsvalget 2021 og sitter som medlem i Helse- og omsorgskomiteen.

**Partisekretær: Audun Herning, Akershus**

Audun Herning er 42 år gammel og fra Nesodden. Han har vært partisekretær i SV siden 2017. Herning har bakgrunn fra bla Norsk Folkehjelp, og som politisk rådgiver i Kunnskapsdepartementet. Han var leder i Sosialistisk Ungdom i perioden 2004–2006.

**AU-medlem: Aila Emilie Kamaly, Oslo**

Aila Emilie Kamaly er 27 år, kommer fra Gjøvik og bor i Oslo. Hun har studert arabisk ved Universitet Oslo, og jobber som byrådssekretær for oppvekst og kunnskap for Oslo kommune. Aila har sittet i SUs sentralstyre fra 2015-2020, hvor hun også var generalsekretær 2018-2020. Aila har tidligere vært leder i Oppland SU, og folkevalgt for SV i Gjøvik kommune.

#### Øvrig sentralstyre

**Sentralstyremedlem og faglig leder: Astrid T. Kjelsnes, Trøndelag**

Astrid Kjelsnes er 43 år, og bor i Trondheim. Astrid har lang fartstid i både lokal- og fylkeslag, i tillegg til folkevalgerfaring på fylkesnivå. Astrid er hovedtillitsvalgt for SL i Trondheim kommune og leder politisk utvalg i LO i Trondheim. Hun har vært faglig leder i SV siden 2021.

**Sentralstyremedlem og kvinnepolitisk leder: Maria Bonita Igland, Oslo**

Maria Bonita Igland er 24 år, fra Bergen og bor i Oslo. Hun er tidligere feministisk leder i SU og nå medlem av kvinnepolitisk utvalg i SV. Maria har studert psykologi og jobber på Oslo Universitetssykehus.

**Sentralstyremedlem: Gina Barstad, Vestland**

Gina Barstad er 36 år og fra Bergen. Hun var 1. vara til Stortinget fra Hordaland 2009- 2021, og møtte fast for Audun Lysbakken fra 2009 til 2012.Hun har vært varamedlem til Bergen bystyre fra 2007 til 2009 og vært leder av Bergen SU.

**Sentralstyremedlem: Ådne Naper, Telemark**

Ådne Naper er 38 år, og er fra Skien. Han er fylkespolitiker for SV i Vestfold og Telemark, hvor han leder hovedutvalg for klima, areal og plan, og er gruppeleder for SV. Ådne sitter også i hovedstyret i KS for SV.

**Sentralstyremedlem delt innstilling:**

Et flertall på fire innstiller på **Eira Vilde Martinsen Garrido, Vestland** (Heldal, Arneberg, Michelsen og Pasovic)

Eira Vilde Martinsen Garrido er 26 år, og varaordfører i Bergen. Hun har vært bystyrerepresentant i Bergen siden 2019, og vært engasjert i studentpolitikken og i kvinnebevegelsen. Eira har tidligere jobbet med film og tv-produksjon.

Et mindretall på tre innstiller på **Kerim Hestnes Nisancioglu, Vestland** (Skogholt, Kvifte Andresen og Hammer)

Kerim Hestnes Nisancioglu er 47 år, kommer fra Trondheim og bor i Bergen. Han er professor på Institutt for geovitenskap og jobber på Bjerknessenteret for klimaforskning. Kerim er medlem av fylkesstyret i Vestland SV, og var bystyrerepresentant for Bergen SV (2015-2019)

**Vararepresentanter sentralstyret:**

**1.vara: Hilde Danielsen, Trøndelag**

Hilde Danielsen er 41 år og bor på Røros. Hun sitter i Røros kommunestyre, og er 1. vararepresentant på Stortinget for Trøndelag. Hun er nestleder i samepolitisk utvalg i SV, og sitter i flere styrer hos samiske interesseorganisasjoner. Hun jobber deltid i Nordsjøen.

**2.vara: Amund Røhr Heggelund, Innlandet**

Amund Røhr Heggelund er 29 år gammel og bor på Stange. Amund er politisk rådgiver i Redd Barna. Han er leder av Innlandet SVs landbrukspolitiske utvalg, og var 2. kandidat til stortinget i 2021. Han sitter i kommunestyret i Stange.

**3. vara: Tonje Jondahl Alvestad, Agder**

Tonje Jondahl Alvestad er 34 år, kommer fra Nordland og bor i Kristiansand. Hun jobber som vernepleier, og er i dag fungerende leder i Agder SV. Hun sitter i bystyret i Kristiansand, og innstilt som 2. kandidat på Kristiansand SV si liste ved lokalvalget 2023.

**4. vara: Sara Bell, Vestland**

Sara Bell er 46 år, og bor i Bergen. Hun er tidligere leder av Fagforbundet Bergen, og i dag regionssekretær hos Fagforbundet Vestland. Sara er 1. vararepresentant for Vestland SV til Stortinget 2021-2025. Hun har tidligere arbeidet bla i Utekontakten i Bergen.

#### Direktevalgte landsstyrerepresentanter:

**Internasjonal leder: Gjermund Skaar, Akershus**

Gjermund Skaar er 42 år og bor i Sandvika. Han er i dag kommunikasjonsrådgiver for Handel og kontor. Gjermund har hatt flere verv i SV, bla tidligere gruppeleder på fylkestinget (2015-2019) og 5. vara for Akershus til Stortinget (2001-2005) Gjermund har ledet internasjonalt utvalg siden 2019.

**Vara: Martine Kopstad Floeng, Oslo**

Martine Kopstad Floeng er 32 år, bor i Oslo. Hun er tidligere leder av Attac Norge. Martine jobber som politisk rådgiver i Tekna. Martine har vært nestleder i Gamle Oslo SV, og er nå aktiv i St. Hanshaugen SV. Hun har også vært styremedlem i ForUM for utvikling og miljø, vært nestleder i Handelskampanjen og vært aktiv som både styremedlem og nestleder i Fellesutvalget for Palestina i mange år.

**Miljøpolitisk leder: Gunnell E.G Sandanger, Oslo**

Gunnell sitter i fylkesstyret i Oslo SV og i SVs miljøpolitiske utvalg på tredje perioden, og er fungerende leder av utvalget i dag. Hun har bl.a. jobbet i Caritas, Framtiden i våre hender og Regnskogsfondet, nå jobber hun på CICERO senter for klimaforskning.

**Vara: Ingrid Opedal, Møre & Romsdal**

**Ingrid Opedal** er 68 år og bor i Volda. Hun jobbet som vertskapsansvarleg på Aasen-tunet, frem til hun ble pensjonist i 2021. Ingrid er i dag miljøpolitisk kontakt i Møre og romsdal SV nå, og lokallagsleder for Volda SV.

**Inkluderingspolitisk leder: Camilla Ahamath, Vestland**

Camilla Ahamath er 41 år, og jobber som rådgiver på Universitetsmuseet i Bergen. Hun er 2. vara for Vestland SV (2021 – 2025). Hun har vært bystyrerepresentant i Bergen siden 2019, og leder Inkluderingspolitisk utvalg i dag. Hun er tidligere journalist hos bla Utrop og NRK Vestland.

**Vara: Aram Karim, Vestfold**

Aram Karim er 22 år og fra Tønsberg. Han studerer ledelse på Oslo Met, og er 1. vara til Stortinget for Vestfold SV (2021 – 2025). Tidligere leder av Vestfold SU, og Tønsberg SV. Sitter idag i fylkesstyret i Vestfold SV.

**EU/EØS-politisk leder: Heming Olaussen, Vestfold & Telemark**

Heming Olaussen er 73 år og bor på Re. Han var fram til 2014 leder av Nei til EU. Han har også ledet EU/EØS- utvalget i SV i mange år. Olaussen har også hatt en rekke verv i SV, som han var med på å starte i 1975.

**Vara: Heidi Larsen, Østfold**

Heidi Larsen er 65 år, er fra Trondheim og bor i Fredrikstad. Hun er nestleder i Viken SV og nestleder i [Nei til EU](https://www.facebook.com/NeitilEU). Heidi var tidligere daglig leder av Trondheim Handel og Kontor.